Kim Kielsen
Kim Kielsen er en grønlandsk politiker og formand for Inatsisartut. Kim Kielsen er oprindelig sømand, men har senere uddannet sig som politimand og arbejdede 1996-2003 inden for politiet. I 2005 blev han medlem af Inatsisartut (Landstinget) for partiet Siumut; i 2013 blev han medlem af Naalakkersuisut (Landsstyret).
Da Aleqa Hammond i efteråret 2014 måtte trække sig som formand for Siumut som følge af misbrug af offentlige midler, blev Kim Kielsen ny partiformand og samtidig formand for Naalakkersuisut. Efter valget senere på året fortsatte han som formand for en række kortlivede regeringskoalitioner, inden han i 2020 blev væltet som partiformand til fordel for Erik Jensen. I 2022 blev han valgt som formand for Inatsisartut.